text: Commentary on the beautiful city of Fuglafjordur in the Faroe islands, including photos and news
text: #000000
text: Magnus Jacobsen (Magnus hjá Jóhannus og Irenu) hevur sent okkum nakrar vakrar myndir úr Føroyingahavnini. Vit hildu, at lesarar okkara skuldu sleppa at síggja tær.
text: #000005
text: Føroyingahavnin var arbeiðsplássið hjá nógvum føroyingum í nógv ár, antin sum arbeiðandi uppi á landi, ella sum sjómaður. Nógvar kvinnur arbeiddu eisini í Føroyingahavnini. Mangt eitt húskið í Føroyum, eisini í Fuglafirði, fekk ársinntøkuna á hesum plássi. Hetta arbeiðspláss var eins og ein partur av Føroyum. Her høvdu vit serrættindir, og nýttu eisini gott av tí.
text: #000006
text: Í dag er Føroyingahavnin mest at líkna við ein spøkilsisbý. Eitt annað “Clondyke” í Grønlandi. Her omanfyri eru 2 myndir av sjómansheiminum, sum tað sær út í dag. Eitt sundursorlað hús har einki glassplintur er eftir í vindeygunum.
text: #000007
text: Magnus greiðir frá, at í reyða bygningurin, norska Velfarshúsið, var bert plátan í biliardborðinum framvegis heil, men hon
  er eisini úr massivum gróti. Mangt var at finna í pappírs hurlivasanum, millum annað kom hann fram á gamlar arbeiðsseðlar hjá Petur Larsen.
text: #000009
text: Myndirnar hevur Magnus tikið í 2002 tá ið hann fiskaði krabbar við gomlu Norðborg. Teir fóru inn til Polaroil, sum liggur við Føroyingahavnina at bunkra. Grundin til at teir valdu Polairoil , og ikki Nuk, var einamest fyri at behalda grønlendsku manningina.
text: #000011
text: Í klettin hava mangir føroyingar málað navn sítt. Tíverri hevði hann onga mynd av hesum. Hann greiðir eisini frá, at teir einaferð komu framvið einum skeri, har navnið Willy Feilberg var málað. Um so er, at tað er Willy úr Fuglafirði sum hevur málað, so er tað langt síðani.
text: #000012
text: Magnus er í dag vorin landkrabbi og býr í kongens København, har hann arbeiðir sum skúlavørur í skúlanum á Skolen på Lacours vej. Um hann hevur funnið sær sína føstu hyll í lívinum har, er hann ikki heilt greiður yvir, men eg ivist ikki í, at hugur hansara ofta er í Fuglafirði. Eisini plagar hann javnan at vitja aftur á steinarnar.
text: #000013
text: Líka so hugaligt tað er hjá útisetum at fáa tíðindi heimanífrá. Líka gott er tað hjá okkum her heima, at hoyra frá tykkum útisetum.
text: #000014
text: Gleðilig Jól og gott nýggjár!
text: #000017
text: Tankar og tónar í Fuglafirði
text: #000018